A város első említése Oltenița néven 1515-ből, Neagoe Basarab idejéből származik. A krími háború során a török csapatok itt keltek át a Dunán, komoly veszteségeket okozva a cári orosz hadseregnek. Az 1877–78-as orosz–török háború során a román csapatok itt keltek át a Dunán, útban a plevnai ütközetbe. Az első világháború alatt itt hatoltak be a német és bolgár csapatok Románia elfoglalására; ezt követően a tutrakani csata a román hadsereg vereségét eredményezte.